ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670033098

ขอให้แก้ไขปัญหาเสียงดังรบกวนจากร้านอาหารกึ่งบาร์เบียร์ บริเวณร้าน... ตั้งอยู่ภายในหมู่บ้านชินเขต ถนนงามวงศ์วาน ซอย2/6 แยก 2 - 4 แขวงทุ่งสองห้อง เขตหลักสี่ กรุงเทพมหานคร จุดสังเกต อยู่ช่วงระหว่างท้าย ซอย2/6 แยก 2 - 4 หรืออยู่ด้านหลังการไฟฟ้าส่วนภูมิภาค(สำนักงานใหญ่) เจ้าของร้านฯดังกล่าว เป็นบุคคลเพศชาย รูปร่างล่ำสัน ผิวสองสี อายุประมาณ 35-40 ปี  ส่วนสูงประมาณ 165 เซนติเมตร ทราบว่าเป็นเภสัชกร เปิดร้านขายยาของตนเองด้วย โดยร้านอาหารฯดังกล่าว เปิดให้บริการทุกวัน ตั้งแต่ช่วงเวลาประมาณ 20.00 น.  แต่พบว่าเปิดร้านไว้เพื่อบังหน้าเท่านั้น เพราะทราบว่าภายในร้านได้ลักลอบเปิดบ่อนการพนัน ประเภทไฮโล และตู้ม้าด้วย ซึ่งลูกค้าจะเริ่มเข้าไปใช้บริการ ในช่วงเวลาประมาณ 01.00 น. หรือเวลาประมาณ 02.00 น. และเมื่อถึงช่วงเวลา 03.00 - 04.00 น. เริ่มมีกลุ่มวัยรุ่นเข้าไปเป็นจำนวนมาก ซึ่งคาดว่าเป็นการเข้าไปลักลอบเล่นการพนัน ซึ่งร้านฯจะเปิดไปจนถึงรุ่งเช้าของอีกวัน เป็นประจำทุกวัน แต่ปิดไม่เป็นเวลาที่แน่นอน บางครั้งเปิดไปจนถึงช่วงเวลา 10.00 น. ของรุ่งเช้าอีกวันบ่อยครั้ง หรือปิดร้านช่วงเวลาประมาณ 06.00 น. หรือเวลา 07.00 น.  และพบว่าช่วงระหว่างที่ร้านเริ่มใกล้จะปิด กลุ่มวัยรุ่นจะตั้งวงดื่มสุรา พูดคุยกันส่งเสียงดังรบกวนเป็นอย่างมาก  ผู้ร้องแจ้งว่าร้านอาหารฯแห่งนี้ เมื่อทราบว่ามีคนโทรแจ้งเรื่องร้องเรียนเข้าไป จะมีลูกน้องของร้านทำการยิงปืนขึ้นฟ้าข่มขู่ สร้างความหวาดกลัวให้กับประชาชนในพื้นที่ เบื้องต้นเคยแจ้งเรื่องไปยัง สถานีตำรวจนครบาลทุ่งสองห้อง , สำนักงานตำรวจแห่งชาติ และตำรวจกองปราบปรามแล้ว แต่ทุกหน่วยงานไม่สามารถแก้ไขปัญหาดังกล่าวได้ เพราะทราบมาว่าเจ้าของร้านฯมีการจ่ายเงินให้กับเจ้าหน้าที่ตำรวจพื้นที่อยู่ จำนวนเดือนละ 38,000 บาท (สามหมื่นแปดพันบาทถ้วน) ประสบปัญหามาประมาณ 4-5 ปี เบื้องต้นได้รายงานผลการปฏิบัติงานจากกรุงเทพมหานคร ตามเลขที่รับแจ้ง 117213/63 โดยสำนักงานเขตหลักสี่ ฝ่ายสิ่งแวดล้อมฯ ได้ดำเนินการจัดเจ้าหน้าที่ลงพื้นที่เพื่อตรวจสอบเรื่องร้องเรียนดังกล่าวแล้ว เมื่อวันที่ 26 สิงหาคม 2563 ขณะตรวจสอบ ไม่พบว่ามีการตั้งวงดื่มสุรา พูดคุยส่งเสียงดัง และจากการสอบถามนายประการเพชร หมูทอง ยืนยันว่าเป็นเจ้าของร้านล้อมเพชร แจ้งว่าก่อนร้านใกล้จะปิด พนักงานในร้านจะมีการตั้งวงดื่มสุรา พูดคุยส่งเสียงดัง ทั้งนี้ฝ่ายสิ่งแวดล้อมฯ ได้ขอความร่วมมือให้ผู้ประกอบการกำชับพนักงานในร้าน ไม่ให้ตั้งวงดื่มสุรา ส่งเสียงดังรบกวนผู้พักอาศัยบริเวณใกล้เคียงในทันที และทำหนังสือขอความร่วมมือตรวจสอบตามอำนาจหน้าที่ เรียน ผู้กำกับสถานีตำรวจนครบาลทุ่งสองห้อง เรียบร้อยแล้ว แต่ผู้ร้องแจ้งว่าวันที่ 19 สิงหาคม 2567 ตั้งแต่เวลาประมาณ 00.00 น. เป็นต้นไป ผู้ร้องและประชาชนในพื้นที่ยังคงได้รับปัญหาเสียงดังรบกวนอยู่เช่นเดิม รวมถึงผู้ร้องทราบมาว่าได้มีเจ้าหน้าที่ฯ จากทางสำนักงานเขต ลงพื้นที่มาตรวจสอบแต่เป็นแค่การตักเตือน จึงประสงค์ให้หน่วยงานที่เกี่ยวข้องเข้ามาเจรจากับทางร้านค้าฯ อีกครั้ง เพื่อบรรเทาความเดือดร้อนให้แก่ผู้ร้องต่อไป (รายละเอียดเพิ่มเติมอยู่ในไทม์ไลน์)

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata